Абу Бакр Мухьаммад ар-Рази

Абу́ Бакр Мухьа́ммад ибн Закария́ ар-Рази́ (865 шо гергга, Рей — 925 шо гергга, циггахь) — гӀажарийн Ӏилманча-энциклопедихо, лор, алхимик, философ. Ар-Разин дукхаха болу кхолламаш тӀаьхьа гочбира латинан матте, шуьйра гӀарабевлира, къобал бира малхбузан европин лоьрашна а, алхимикашна а йукъахь. Европехь вевза латине йаьккхинчу цӀерашца Разес (Rhazes) а, Abubater а.

 Биографи 
Абу Бакр Мухьаммад ибн Закария Ар-Рази вина гӀажарийн гӀалахь Рейхь, Тегеранан гергахь. ГӀажарчохь цуо чекхдаьккхина тайп-тайпана агӀора дешар, философи, метафизика, поэзи, алхими. Къуона воллушехь волавелла зиеделларш дар металлашна дешийн деш, «эликсир» деш. 30 шо долуш Ар-Рази вахара БагӀдаде, цигахь Ӏамийра медицина. Кестта иза гӀаравелира чӀогӀа говза лор санна; куьйгалла дира Рейра клиникехь, тӀаккха БагӀдадехь а. Ар-Рази дика йевзаш вара антикин Ӏилманан медицина а, философи а; цуо битира философийн, этикин, теологин, логикин, медицинан, астрономин, физикин, алхимин белхаш — берриг 184 кхоллам, царех вайга кхаьчна 61; дукхаха болу Ар-Разин белхаш X—XIII бӀешерашкахь Европехь гочдина латинан матте.

 Билгалдахарш 

 Литература 
 Фигуровский Н. А. Очерк общей истории химии. От древнейших времен до начала XIX века. — М.: Наука, 1969. — 455 с.
 Всеобщая история химии. Возникновение и развитие химии с древнейших времен до XVII века. — М.: Наука, 1980. — 399 с.
 Большая советская энциклопедия. В 30 тт.
 Разес // Энциклопедический словарь Брокгауза и Ефрона.

 Хьажоргаш 
 Всеобщая история химии
 Биографии химиков 

Категори:Иранан Ӏилманчаш
Категори:Ӏаьрбийн медикаш
Категори:Медицинан истори
Категори:Химин истори
Категори:Алхимикаш
Категори:ГӀажарийн философаш
Категори:Натурфилософаш